Tako v prvem kot tudi v drugem predizboru se bo predstavilo po osem tekmovalcev. Štiri najboljše skladbe iz vsakega predizbora se bodo nato uvrstile v veliki finale, in sicer dve najboljši po mnenju ljudstva in dve najboljši po mnenju strokovne žirije. O končnem zmagovalcu v finalnem večeru 24. februarja pa bo odločilo šest strokovnih regijskih žirij ter ljudstvo, v razmerju ocen/točk 50-50.

V prvem predizboru, 17. februarja, se bodo predstavili KiNG FOO (Wild Ride), Nika Zorjan (Fse), TOSCA BEAT (Free World), Lea Sirk (Freedom), Sell out (Ni panike), Zala (Lalalatino), Alya (Halo) in Omar Naber (On My Way).

V drugem predizboru, 18. februarja, pa se bodo predstavili še Clemens (Tok ti sede), Raiven (Zažarim), Kataya & Duncan Kamakana (Are You There), BQL (Heart of Gold), Ina Shai (Colour me), United Pandaz & Arsello feat. Alex Volasko (Heart to Heart), Tim Kores (Open Fire) in Nuška Drašček (Flower in the Snow).